kardosdrur/scandi-wiki huggingface dataset:
Ket (flod)

Ket (; selkupisk: Ӄыыт) er en flod i Krasnojarsk kraj og Tomsk oblast i Rusland og en af bifloderne til Ob fra højre. Floden er 1.621 km lang og har et afvandingsareal på 94.200 km2. Floden har en gennemsnitlig afstrømning på 560 m³/s.

Floden fryser til i slutningen af oktober eller begyndelsen af november og er isdækket til slutningen af april eller begyndelsen af maj. De største bifloder til Ket er Sotsjur, Orlovka, Lisitsa, Vesle Ket, Mendel, Jelovaja og Tsjatsjamga.

I slutningen af 1800-tallet blev Ket-Kas-kanalen bygget for at forbinde Ket med Store Kas, som udmunder i Jenisej. Dette projekt gjorde Ket til en del af vandvejen mellem Ob og Jenisej. Imidlertid var kanalen lang og lavvandet, og var isdækket det meste af året. Kanalen formåede ikke at konkurrere med den transsibiriske jernbane og blev opgivet omkring 1921.

Floder i Krasnojarsk kraj
Floder i Tomsk oblast
American Sniper (bog)

American Sniper: The Autobiography of the Most Lethal Sniper in U.S. Military History(dansk: American Sniper: Selvbiografien af den mest dødbringende snigskytte i den amerikanske hærs historie) er en erindringsbog af Chris Kyle fra United States Navy SEAL, og skrevet sammen med Scott McEwen og Jim DeFelice. Med 255 drab, 160 af dem officielt bekræftet af Pentagon, er Kyle den mest dødelige snigskytte i den amerikanske hærs historie. Bogen blev udgivet af William Morrow & Co. den 2. januar 2012, og den var på The New York Times Best Seller list i 37 uger.  Der blev solgt 1.2 millioner kopier af bogen over alle formater(bog, e-bog, osv.), og i 2015 blev 700.000 solgt, og gør den til den bedst sælgende bog i 2015. Den kom på toppen af alle større bestsellerlister, heri The New York Times, Publishers Weekly, og USA Today, og nr. 2 på Amazon. Den filmatiserede version af bogen, instrueret af Clint Eastwood, blev udgivet i 2014.

Filmatisering 
En filmatisering af bogen blev udgivet af Warner Bros. og havde verdenspremiere den 11. november 2014, ved American Film Institute Festival, efterfulgt af en begrænset biografpremiere i USA den 25. december 2014. Det fik en bred udgivelse den 16. januar 2015.

Referencer 

Litteratur i 2012
Snigskytter
Ostindisk Kompagni (flertydig)

Ostindisk Kompagni er betegnelsen for flere handelskompagnier, der fra 1600-tallet og frem drev koncessioneret virksomhed med handel og transport af varer til og fra Sydøstasien og Indien.

 Ostindisk Kompagni - dansk firma etableret af Christian 4. i 1616.

Andre lande med Ostindiske kompagnier var:

 Storbritannien: Det britiske Ostindiske kompagni (East India Company, også kendt som English East India Company og British East India Company) etableret i 1600,
 Frankrig: Compagnie française pour le commerce des Indes orientales, etableret i 1664
 Nederlandene: Nederlandske Ostindiske Kompagni, etableret i 1602
 Portugal: Companhia do commércio da Índia or Companhia da Índia Oriental, etableret i 1628
 Sverige: Svenska Ostindiska Companiet, etableret i 1731
 Østrig: Société impériale asiatique de Trieste et Anvers, etableret i 1776

Se også 
 Asiatisk Kompagni
 Vestindisk Kompagni (flertydig)
 Tysk Østafrikanske Kompagni
Jenisejbugten

Jenisejbugten (russisk: Енисейский залив – Jenisejskij zaliv) er en stor bugt i det nordlige Rusland. Den ligger længst mod nord i Krasnojarsk kraj, hvor floden Jenisej udmunder i Karahavet.

Bugten begynder i fortsættelsen af Jenisej-flodens udløb og udvider sig til en bredde på omkring 50 kilometer. Den er 250 km lang og går stort set i nord-sydlig retning.

I bugtens sydlige ende, ved Jenisejs udløb, ligger de lange og flade Brekhovskij øer (russisk: Бреховские острова). Længere nordpå bliver bugten bredere og vandet mere saltholdigt. Krestovskij ø (russisk: Остров Крестовский) ligger ved østkysten af bugten. Ved Jenisejbugtens munding i Karahavet ligger Sibirjakov ø.

Området har arktisk klima med lange og iskolde vintre med hyppige storme. Hele regionen omkring nedre Jenisej er øde og tyndt befolket, og jorden er præget af permafrost. Det er kun lidt vegetation, i form af moser, lav og græs.

Jenisejbugten er frosset til omkring ni måneder af året, og selv om sommeren er den næsten aldrig helt fri for isflager. Om vinteren bliver skibsruterne i bugten og op over Jenisej til havnebyen Dudinka holdt åbne ved hjælp af isbrydere.

Jenisejbugten indgår i Store Arktis statlige naturreservat, Ruslands største naturfredningsområde.

Eksterne henvisninger 
 Havne på Jenisej og i Jenisejbugten (kort)
 Tysk-russisk projekt om afløb fra sibirske floder (pdf-fil)
 Dissolved organic matter (DOM) in the estuary of the Yenisei  (pdf-fil)
 Salt intrusions in Siberian river estuaries (pdf-fil)

Bugter i Rusland
Nordishavet
Krasnojarsk krajs geografi
Chiles kommuner

En kommune er den mindste administrative inddeling i Chile. Den administrative inddeling kommune efterfølger regioner, der er den højest administrative inddeling i Chile, og derefter provinserne, der er den andenhøjest rangerede administrative inddeling i Chile. 

Der er 346 kommuner i Chile.

Kommuner

Referencer 

Kommuner i Chile
Sibirjakov ø

Sibirjakov ø (russisk Остров Сибирякова, Ostrov Sibirjakova), også kaldet Kuzkin ø (Кузькин остров), er en ø på 800 km2 i Karahavet i Rusland. Øen er 38 km lang og 27 km bred og dækket af tundravegetation. 

Øen ligger nord for estuaret for Jenisej, omkring 35 km fra kysten.

Havet omkring Sibirjakov ø er fyldt af pakis om vinteren og selv om sommeren er det mange isbjerge. Sundet mellem Sibirjakov ø og fastlandet kaldes Vostotsjnyj Proliv.

Øen hører administrativt til Krasnojarsk kraj og er en del af Det store arktiske statlige naturreservat, det største naturreservatet i Rusland og Europa. 

Øen er opkaldt efter Aleksandr Mikhajlovitsj Sibirjakov, en guldmineejer i Rusland. Sibirjakov finansierede ekspeditioner til Sibirien, som den Adolf Erik Nordenskiöld tog del i.

Nærliggende øer 
12 km nord for Sibirjakov ø ligger en lille gruppe på tre øer kaldet Nosok ø.

Øer i Rusland
Karahavet
Krasnojarsk krajs geografi
Chiles provinser

En provins er den næststørste administrative opdeling i Chile efter region. Hver region er inddelt i provinser. Chile har 54 provinser i alt. Hver provins er styret af en guvernør (gobernador) udpeget af præsidenten. Provinserne er også delt i kommuner, hvilket der samlet set findes 346 af i Chile.

Provinser

Referencer 

Provinser i Chile
Getinge AB

Getinge AB () er en svensk industrikoncern, som fremstiller sundhedsteknologisk udstyr til eksempelvis autoklaver, hjerte-lungemaskiner, respiratorer og patientløftere. Virksomheden er grundlagt i 1904 i byen Getinge nær Halmstad. Hovedkontoret ligger fortsat i Getinge.

Gettinge blev børsnoteret på Stockholmsbörsen i 1993.

Getinge er opbygget omkring tre forretningsenheder som er: Infection Control, Extended Care, Medical Systems), alle indenfor sundhedsteknologi.

I 2013 var der 14.700 ansatte i koncernen. Omsætningen var i 2013 på 25,411 mia. svenske kroner.

Referencer

Eksterne henvisninger 
 Getinge AB (Group)
 Getinge Infection Control
 ArjoHuntleigh

Sundhedsteknologivirksomheder
Fremstillingsvirksomheder fra Sverige
Etableret i 1904
Sascha Juul

Sascha Juul (født 27. februar 1990) er en dansk håndboldspiller, der spiller for Ringkøbing Håndbold. Hun har tidligere spillet for selvsamme Ajax København og Nykøbing Falster Håndboldklub.

Kilder 
 Spillerprofil - Nykøbing Falster Håndboldklub 
 Hbold - Sascha Juul 
 DHDb - Sascha Juul
 Handball - Sascha Juul 
 NFH beholder Sascha Juul
 Sascha Juul vender tilbage til Ajax København 

Håndboldspillere fra Danmark
Håndboldspillere fra Nykøbing Falster Håndboldklub
Håndboldspillere fra Ajax København
Peter Pagh

Peter Pagh (født 21. marts 1953) er en dansk jurist og professor, dr.jur. ved JUR Center for Offentlig Regulering og Administration under Københavns Universitet. Peter Pagh har som professor markeret sig i den offentlige debat om særlig miljøretlige emner.

Noter

Eksterne links 
 Præsentation på KU's hjemmeside

Jurister fra Danmark
Professorer fra Københavns Universitet
Reinsbüttel

Reinsbüttel er en by og kommune i det nordlige Tyskland, beliggende i Amt Büsum-Wesselburen under Kreis Dithmarschen. Kreis Dithmarschen ligger i den sydvestlige del af delstaten Slesvig-Holsten.

Geografi 
Reinsbüttel er beliggende mellem Süderdeich og Oesterdeichstrich. Tidligere førte en dæmning, bygget i 1585, via Reinsbüttel til den daværende ø Büsum. Byen ligger på et varft fra det 12. århundrede og er beliggende ved jernbanen mellem Büsum og Heide (og videre til Neumünster).

I kommunen ligger ud over Reinsbüttel, bebyggelserne Reinsbüttlerweide, Wahrdamm og Weidehof.

Eksterne kilder/henvisninger 

 Kommunens side på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Dithmarschen
Mia Møldrup

Mia Marie Tarp Møldrup (født 6. april 1991) er en tidligere dansk håndboldspiller. Hun har tidligere spillet for franske Nantes Loire Atlantique Handball, polske MKS Lublin, Nykøbing Falster Håndboldklub, Team Esbjerg, FCM Håndbold og FIF. Hun har også adskillige ungdomslandskampe på cv'et. Hun har også været udtaget til det danske B-landshold - udviklingslandsholdet.

Kilder 
 Spillerprofil - NFH
 Hbold - Mia Møldrup
 Møldrup færdig i FCM
 Tidligere landsholdsspiller til NFH
 NFH'er skifter til Nantes

Håndboldspillere fra Danmark
Håndboldspillere fra Nykøbing Falster Håndboldklub
Håndboldspillere fra FIF
Elaine Gomes Barbosa

Elaine Gomes Barbosa (født 1. juni 1992) er en brasiliansk håndboldspiller, der spiller for Kastamonu Belediyesi GSK og Brasiliens kvindehåndboldlandshold.

Hun har tidligere spillet for HCM Râmnicu Vâlcea og Nykøbing Falster Håndboldklub.

Referencer 

Håndboldspillere fra Brasilien
Håndboldspillere fra Nykøbing Falster Håndboldklub
Håndboldspillere fra Kastamonu Belediyesi GSK
Karoline de Souza

Karoline Helena de Souza (født 24. april 1990) er en brasiliansk håndboldspiller, der spiller for rumænske CS Minaur Baia Mare. Hun har tidligere spillet for Siófok KC, Hypo Niederösterreich, Team Tvis Holstebro, Nykøbing Falster Håndboldklub, Váci NKSE og Mosonmagyaróvári KC SE.

Eksterne henvisninger
Spillerprofil - NFH 
Brasiliens hold ved Håndbold-VM 2013 hos IHF

Håndboldspillere fra Brasilien
Håndboldspillere fra Nykøbing Falster Håndboldklub
Håndboldspillere fra Team Tvis Holstebro
Ringplettet gøgeurt

Ringplettet gøgeurt (Dactylorhiza majalis ssp. integrata var. junialis) er en orkidé, som vokser ved Søndre Strand i Køge Kommune og den findes i Stevns Kommune ved Tryggevælde Å's udløb. Nyere forskning omkring Ringplettet Gøgeurt er nu mundet ud i, at denne gøgeurt skal opfattes som varietet under Priklæbet Gøgeurt.

Referencer 

Flerårige urter
Gøgeurt (Dactylorhiza)
Cecilie Woller

Cecilie Woller (født 17. september 1992) er en dansk håndboldspiller, der spiller for den tyske klub SV Union Halle-Neustadt.  Hun har tidligere spillet for Nykøbing Falster Håndboldklub, FCM Håndbold og Ajax København. Hun har spillet på de danske ungdomslandshold og har bl.a. været med til at vinde OL-guld med ungdomslandsholdet.

Hun er tvillingesøster til håndboldspilleren Fie Woller.

Kilder 
 Spillerprofil - NFH
 Håndboldtvillinger nyder at spille sammen 
 Stortalent forlader FCM's mestre
 Skade holder Woller ude hele sæsonen 
 Woller vil videreudvikles i NFH 

Håndboldspillere fra Danmark
Håndboldspillere fra FC Midtjylland Håndbold
Håndboldspillere fra Nykøbing Falster Håndboldklub
Håndboldspillere fra Ajax København
Håndboldspillere fra SG BBM Bietigheim
Rikke Ebbesen

Rikke Schou Ebbesen (født 13. juni 1992) er en dansk forhenværende håndboldspiller, der senest spillede for København Håndbold. Hun har tidligere spillet for Aalborg DH, Randers HK og Nykøbing Falster Håndboldklub, hvor hun var med til at vinde DM-finalen i 2017 over hendes nuværende klub København Håndbold. Hun har også flere ungdomslandskampe på cv'et.

Hun startede med at spille håndbold som 6-årig.

Kilder 
 Spillerprofil - Randers HK 
 Interview med Rikke Ebbesen 
 Rikke Ebbesen, Aalborgs næste stjerneskud 
 Handball - Rikke Schou Ebbesen 

Håndboldspillere fra Danmark
Håndboldspillere fra Randers HK
Håndboldspillere fra Aalborg DH
Håndboldspillere fra København Håndbold
Sofie Bæk Andersen

Sofie Bæk Andersen (født 15. januar 1994) er en dansk håndboldspiller, der spiller for Silkeborg-Voel KFUM. Hun har tidligere spillet for SønderjyskE Håndbold og Skive fH. Hun har også flere ungdomslandskampe på cv'et.

Referencer

Eksterne henvisninger 

Håndboldspillere fra Danmark
Håndboldspillere fra SønderjyskE Håndbold
Håndboldspillere fra Skive fH
Håndboldspillere fra Silkeborg-Voel KFUM
Schülp (Dithmarschen)

Schülp er en kommune i det nordlige Tyskland, beliggende i Amt Büsum-Wesselburen under Kreis Dithmarschen. Kreis Dithmarschen ligger i den sydvestlige del af delstaten Slesvig-Holsten.

Geografi 
Schülp ligger syd for Ejderens udmunding, i den østlige del af amtet ved overgangen mellem marsk og gest.

Centrum af Schülps er beliggende på et værft bygget af ler i det 12. århundrede. Op mod Ejderdiget ligger dele af Naturschutzgebietet Dithmarscher Eiderwatt, hvor der lever omkring 92 forskellige rødlistede,dyrearter.

I kommunen ligger ud over Schülp, bebyggelserne Schülperneuensiel, Schülperweide, Schülperaltensiel, og Schülperdeich.

Eksterne kilder/henvisninger 

 Kommunens side på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Dithmarschen
Ditte Kelså

Ditte Ehrendreich Kelså (født 23. juni 1989) er en dansk håndboldspiller, der spiller for Viborg HK. Hun har tidligere spillet for Tarm-Foersum GF og Skive fH. Hun har også op til flere ungdomslandskampe på cv'et og har bl.a. været med til at vinde EM-guld.

Hun startede med at spille håndbold som 5-årig.

Kilder 
 Hbold - Ditte Kelså
 Kelså kæmper efter hjernerystelse 
 Ditte Kelså 

Håndboldspillere fra Danmark
Håndboldspillere fra Skive fH
Håndboldspillere fra Viborg HK
Personer fra Tarm (by)
Gustave Larroumet

Gustave Larroumet (født 22. september 1852 i Gourdon, departement Lot, død 25. august 1903 i Paris) var en fransk litteraturhistoriker. 

Efter at have været lærer ved forskellige latinskoler blev han 1888 direktør for École des beaux-arts i Paris og 1891 docent i fransk sprog og litteratur ved Sorbonne. Larroumet har blandt andet udgivet Marivaux, sa vie et ses œuvres (1883), La comédie de Molière, l'auteur et le milieu (1886), et grundigt arbejde med flere nye synspunkter, desuden flere klassikerudgaver af fransk tragedier og et udtog af sine talrige i blade og tidsskrifter først fremkomne artikler: Études d’histoire et de critique dramatique (1892) og Études de littérature et d'art (4 bind, 1893—96), Petits vortraits et notes d'art (2 bind, 1897, 1902), Racine (1898), Nouvelles études d'histoire et de critique dramatique (1899). Efter hans død udkom Derniers portraits (1904).

Kilder 

 

Litteraturhistorikere fra Frankrig
Faglitterære forfattere fra Frankrig
Fransksprogede forfattere
Franskmænd i 1800-tallet
Svenska Cellulosa

Svenska Cellulosa AB SCA (, ) (indtil 1974 Svenska Cellulosa AB) eller SCA er en svensk producent af hygiejneprodukter (siden 1975 hvor Mölnlycke AB blev overtaget), papirmasse, papir, pap, savet træ og træpiller. Virksomheden er tilstede i alle verdensdele gennem helt eller delvist ejede datterselskaber.

Svenska Cellulosa AB blev etableret i 1929 af Ivar Kreuger som fusionerede fire koncerner: Munksund AB, Holmsunds AB, Sundsvallsbolagen og Kramfors AB.

SCA har omkring 37.000 ansatte og havde i 2012 en omsætning på 85 mia. svenske kroner. Det er Europas største private ejer af skov og koncernens skovbrugsdivision forvalter omkring 2,6 mio. hektar.

Koncernen havde tidlige hovedkontor i Sundsvall, det blev i 1990'erne flyttet til Stockholm og ligger i Waterfront Building. Koncernen er børsnoteret på Stockholmsbörsen.

Nordiske mærker 
Koncernen driver en række nordiske mærker og produkter indenfor bl.a. hygiejne: Libero (børnebleer), Libresse (menstruationsbind), Edet (toiletpapir og husholdningspapir), TENA (inkontinensbind), Tork (blødt papir til Erhvervskunder) og BioNorr Pellets.

Udenlandske mærker 
Zewa (toilet- og husholdningspapir i Tyskland og Østeuropa), Plenty (husholdningspapir i Benelux og Storbritannien), Treasures (børnebleer i Australien og New Zealand), Pequeñin (børnebleer i Sydamerika), Cuddlers (børnebleer i Sydafrika), Peaudouce (børnebleer i Nordafrika), Cushelle (toiletpapir i Storbritannien), Tempo (lommetørklæder og toiletpapir i bl.a. Tyskland, Benelux, Italien og Hongkong), Handee (husholdningspapir i Australien), Sorbent (toilet- og husholdningspapir i Australien) samt menstruationsbindsmærkerne Nuvenia (Italien), Nana (Frankrig), Bodyform (Storbritannien), Donnsept (Chile), Nosotras (Sydamerika), Libra (Australien og New Zealand) og Saba (Mexico).

Referencer

Eksterne henvisninger 
 SCA:s webside

Fremstillingsvirksomheder fra Sverige
Sundhedsteknologivirksomheder
Skovbrugsvirksomheder fra Sverige
Hygiejneartikler
Etableret i 1929
Virksomheder i Stockholm
Olivera Jurisic

Olivera Jurisic (født 8. september 1989) er en tidligere dansk håndboldspiller, der senest spillede for Toulon Saint-Cyr Var Handball i Frankrig. Hun har tidligere spillet for Viborg HK, Horsens HK, FIF og Skive fH.

 

Hun startede med at spille håndbold som 8-årig.

Dansk statsborger med serbiske rødder 
Olivera Jurisic lyder ikke helt dansk, men Olli - som hun kaldes - er dansk statsborger. Hun har serbiske rødder og kan også tale serbisk.

Kilder 

Håndboldspillere fra Danmark
Håndboldspillere fra Viborg HK
Håndboldspillere fra Horsens HK
Håndboldspillere fra FIF
Håndboldspillere fra Skive fH
Bredøret flagermus

Bredøret flagermus (Barbastella barbastellus) er en flagermusart i familien barnæser, det er en europæisk flagermus og arten er sjælden overalt i Europa. I Danmark findes sandsynligvis en lille bestand af bredøret flagermus på Sjælland, Lolland og Falster.

Bredøret flagermus er på EF-Habitatdirektivets Bilag II

Referencer

Eksterne henvisninger 
 The Bat Agreement på eurobats

Danske arter i Habitatdirektivet
Småflagermus
Danmarks pattedyr
Luis Mariano de Larra

Luis Mariano de Larra (født 17. december 1830, død 20. februar 1901) var en spansk digter, søn af Mariano José de Larra.

Larra gjorde sig kendt som dramatiker, dels ved alvorligere arbejder, som La Oración de la tarde — de fleste af disse er ikke videre heldige —, dels ved ret vellykkede, muntre operettetekster i nationalsmag, navnlig El barberillo de Lavapiés, der med Francisco Asenjo Barbieris musik blev et meget yndet repertoirestykke rundt om i Spanien.

Kilder 

 

Dramatikere fra Spanien
Digtere fra Spanien
Spaniere i 1800-tallet
Det Nordiske Forlag

Det Nordiske Forlag var et bogforlag, der eksisterede mellem 1895 og 1903. Det Nordiske Forlag blev stiftet ved en sammenlægning af Ernst Bojesens forlag og P.G. Philipsens forlag. Forlaget var succesfuldt og udgav bl.a. Danmarks Riges Historie og Folkenes Historie samt skønlitterære værker af bl.a. Henrik Pontoppidan og Johannes V. Jensen. Forlaget udgav tillige skolebøger og ordbøger.

Forlaget lå i skarp konkurrence med forlaget Gyldendal. Konkurrencen mellem de to forlag blev dog afbrudt, da de to forlag blev slået sammen i 1903 under navnet Gyldendalske Boghandel Nordisk Forlag.

Kilder og litteratur 
 Jens Axelsen: En rød klassiker – Dansk-engelsk ordbog 1845-1995. Gyldendal, 1995.  / 978-87-00-24116-9
 Den Store Danske: Gyldendals Røde Ordbøger 
 Den Store Danske: Gyldendal 

Danske virksomheder etableret i 1895
Ophørt i 1903
Forlag fra Danmark
Tidligere virksomheder i København
Gyldendal
Dominique Jean Larrey

Dominique-Jean Larrey (født 8. juli 1766 i Beaudéau, død 1. august 1842 i Lyon) var en fransk militærkirurg. 

Larrey studerede under faderen, der også var militærlæge, dels i Toulouse, dels i Paris og blev marinelæge 1787. Han forsattes derefter til Rhinarméen 1792, og under sin tjeneste der foreslog han oprettelsen af "flyvende ambulancer", der skulde opsamle de sårede så hurtigt som muligt for at bringe dem til forbindingspladserne; de indførtes dog først året senere. I 1796 blev han professor ved militærlægeskolen Val de grace, men udkommanderedes snart til Italien, hvor han oprettede skoler af samme art i Padua, Milano, Udine, men måtte fra 1798 gøre tjeneste ved den store armé, som han fulgte til Ægypten, Rusland og tilbage til Waterloo, hvor han blev såret og taget til fange, men atter frigivet af Blücher, hvis søns liv han havde reddet. I 1802 kom Larrey tilbage til Paris og ansattes som overlæge ved militærhospitalet Gros-Caillou og ved Invalidehospitalet. I 1803 tildeltes doktorgraden ham for et arbejde, han tidligere havde udgivet, Dissertation sur les Amputations des membres à la suite des coups de feu (ny udgave 1808). Fra 1805 var han generallæge for de napoleonske hære, og deltog personlig i alle felttogene. Napoleon, der satte stor pris på Larrey, udnævnte ham til baron på slagmarken ved Wagram 1809 og testamenterede ham som den største hædersmand, han havde kendt, 100000 francs. Soldaterne så på samme måde på Larrey, der selv var med i kampene og flere gange blev såret. De kaldte ham deres virkelige beskytter. Da kejserdømmet var faldet, blev han chefkirurg ved garden, æresmedlem af Conseil de santé des armées, medlem af Académie de médecine og af Instituttet (1829). Larrey har været en overmåde fremragende militærlæge, ikke blot i rent praktisk henseende, men navnlig hvad indretningen af sanitetsvæsenet og hele den sanitære organisation angår. Han har skrevet mange fremragende skrifter og var en stor stilist: Relation historique et chirurgicale de l'expédition de l'armée d'Orient en Egypte et en Syrie (1803), Mémoires de chirurgie militaires et campagnes (1812—17, 4 bind), Clinique chirurgicale exercée particulièrement dans les camps et les hopitaux militaires depuis 1792 jusqu'en 1829 (5 bind, 1830—36).

Kilder 
 

Kirurger
Militærlæger
Læger fra Frankrig
Militærfolk fra Frankrig
Faglitterære forfattere fra Frankrig
Fransksprogede forfattere
Franskmænd i 1700-tallet
Franskmænd i 1800-tallet
Personer i Napoleonskrigene
Rikke Vestergaard

Rikke Vestergaard Kristensen (født 18. juli 1989) er en dansk håndboldspiller, der spiller for Randers HK. Hun har tidligere spillet for Aalborg DH, SønderjyskE og Skive fH.

Hun startede med at spille håndbold som 7-årig.

Kilder 
 Rikke Vestergaard - elegantieren fra Visse IF 
 Hbold - Rikke Vestergaard

Håndboldspillere fra Danmark
Håndboldspillere fra Skive fH
Håndboldspillere fra Randers HK
James Millingen

James Millingen (født 18. januar 1774 i London, død 1. oktober 1845 i Firenze) var en engelsk oldgransker og numismatiker. Han var bror til John Gideon Millingen og far til Julius Michael Millingen. 

Sans for oldgranskning og oldsager vaktes meget tidlig hos Millingen i London af venner af hans fader, en hollænder, der en række af år havde været bosat på Java og derefter opholdt sig nogle år i London. I 1790 kom han med faderen til Paris, fik en ansættelse ved den franske mønt, men kastedes efter en beslutning af regeringen 1792 med alle andre engelskmænd i Paris i fængsel, frigavs siden af Direktoriet, søgte derpå at grunde en bankierforretning i Paris, men gik fallit, nødtes på grund af et yderst svageligt helbred at søge til Italien, hvor han, der var en af sin tids første mønt- og oldsagskendere, efterhånden kom i besiddelse af mange værdifulde oldsager, som han siden afstod til forskellige store europæiske samlinger. Han blev æresmedlem af mange lærde selskaber og fik en pension på 100 £ om året fra England. Millingen har udgivet mange lærde, numismatiske og arkæologiske skrifter, blandt andet de meget brugte Peintures antiques et inédites de Vases grecs (1813) og Ancient unedited Monuments (3 bind, 1822—26).

Kilder 

 

Numismatikere
Arkæologer fra Storbritannien
Briter i 1700-tallet
Briter i 1800-tallet
Personer fra London